b'\n_START_ARTICLE_\nFender\n_START_SECTION_\nIstoric\n_START_PARAGRAPH_\n\xc3\x8en anii \'40, un inventator din California, Leo Fender, producea la comand\xc4\x83 chitare \xc8\x99i amplificatoare \xc3\xaen atelierul s\xc4\x83u de depanat radiouri. Leo Fender a dezvoltat \xc3\xaen acea perioad\xc4\x83 primul amplificator din lume prev\xc4\x83zut cu un control de ton \xc3\xaencorporat. \xc3\x8en 1944, Leo Fender s-a asociat cu "Doc" Kauffman, un fost angajat al firmei Rickenbacker, \xc8\x99i au format firma K&F Company, produc\xc3\xa2nd chitare cu corzi de o\xc8\x9bel \xc8\x99i amplificatoare. Leo Fender a realizat c\xc4\x83 dozele magnetice masive folosite \xc3\xaen acea perioad\xc4\x83 sunt mult prea mari. A dezvoltat astfel o nou\xc4\x83 doz\xc4\x83 pe care a montat-o pe o chitar\xc4\x83 f\xc4\x83r\xc4\x83 cutie de rezonan\xc8\x9b\xc4\x83, derivat\xc4\x83 dintr-o havaian\xc4\x83. De\xc8\x99i, ini\xc8\x9bial, chitara a fost folosit\xc4\x83 pentru testarea noii doze, totu\xc8\x99i a trezit imediat interesul muzicienilor locali. De fapt, chitara a devenit at\xc3\xa2t de popular\xc4\x83 \xc3\xaenc\xc3\xa2t muzicienii s-au \xc3\xaenscris pe o list\xc4\x83 de a\xc8\x99teptare pentru a o \xc3\xaenchiria!\n_START_SECTION_\nFender - Un simbol american\n_START_PARAGRAPH_\nDe peste cinci decenii, instrumentele muzicale produse de c\xc4\x83tre Fender au avut o influen\xc8\x9b\xc4\x83 cov\xc3\xa2r\xc8\x99itoare asupra manierei \xc3\xaen care lumea compune, c\xc3\xa2nt\xc4\x83 \xc8\x99i ascult\xc4\x83 muzic\xc4\x83._NEWLINE_\xc3\x8en 1944, Leo Fender s-a asociat cu "Doc" Kauffman, un fost angajat al firmei Rickenbacker, \xc8\x99i au format firma K&F Company, produc\xc3\xa2nd chitare cu corzi de o\xc8\x9bel \xc8\x99i amplificatoare. Leo Fender a realizat c\xc4\x83 dozele magnetice masive folosite \xc3\xaen acea perioad\xc4\x83 sunt mult prea mari. A dezvoltat astfel o nou\xc4\x83 doz\xc4\x83 pe care a montat-o pe o chitar\xc4\x83 f\xc4\x83r\xc4\x83 cutie de rezonan\xc8\x9b\xc4\x83, derivate dintr-o Hawaiiana. De\xc8\x99i, ini\xc8\x9bial, chitar\xc4\x83 a fost folosit\xc4\x83 pentru testarea noii doze, totu\xc8\x99i a trezit imediat interesul muzicienilor locali. De fapt, chitara a devenit at\xc3\xa2t de popular\xc4\x83 \xc3\xaenc\xc3\xa2t muzicienii s-au \xc3\xaenscris pe o list\xc4\x83 de a\xc8\x99teptare pentru a o \xc3\xaenchiria!_NEWLINE_Dup\xc4\x83 desp\xc4\x83r\xc8\x9birea de "Doc" Kauffman \xc3\xaen 1946, Leo Fender \xc8\x99i-a constituit propria companie, Fender Electric Instrument Company, care \xc3\xaen 1951 a lansat pe pia\xc8\x9b\xc4\x83 chitara "Broadcaster"\xc2\xae, prototipul chitarei electrice cu corp solid, care, cunoscut\xc4\x83 mai t\xc3\xa2rziu sub numele de "Telecaster"\xc2\xae (schimbarea numelui s-a f\xc4\x83cut pentru a evita confuziile cu tobele Broadcaster, produse de c\xc4\x83tre Gretsch, firma, de altfel, achizi\xc8\x9bionat\xc4\x83 de c\xc4\x83tre Fender \xc3\xaen anul 2002), a fost prima chitar\xc4\x83 electric\xc4\x83 stil Spaniol, cu corp solid fabricat\xc4\x83 pe scara industrial\xc4\x83. Cur\xc3\xa2nd dup\xc4\x83 aceea, Fender a lansat \xc3\xaen 1951 chitara bass revolu\xc8\x9bionar\xc4\x83 "Precision Bass"\xc2\xae, aceasta fiind prima chitar\xc4\x83 bass electric\xc4\x83 construit\xc4\x83 vreodat\xc4\x83. Iar \xc3\xaen 1954 Leo Fender a lansat venerabila chitar\xc4\x83 electric\xc4\x83 "Stratocaster"\xc2\xae. Aceste dou\xc4\x83 chitare, Telecaster \xc8\x99i Stratocaster - c\xc4\x83rora li se adaug\xc4\x83 chitarele dezvoltate de c\xc4\x83tre Les Paul - sunt considerate c\xc4\x83 au impus standardul \xc3\xaen designul chitarelor electrice, design reluat \xc8\x99i copiat de majoritatea celorlal\xc8\x9bi produc\xc4\x83tori de chitare. Leo Fender a fost mai pu\xc8\x9bin preocupat de estetic\xc4\x83, c\xc3\xa2t mai ales de utilitate \xc8\x99i aspectele practice \xc3\xaen exploatarea instrumentelor. Ideea lui era s\xc4\x83 dezvolte o chitar\xc4\x83 cu sunet clar, similar cu cel al Hawaiianelor, dar f\xc4\x83r\xc4\x83 neajunsurile feedback-ului creat de dozele \xc8\x99i difuzoarele folosite la volum ridicat. Chitarele electrice dezvoltate de Leo au un grif deta\xc8\x99abil, \xc3\xaentr-o construc\xc8\x9bie "modular\xc4\x83", care s\xc4\x83 permit\xc4\x83 \xc3\xaenlocuirea \xc3\xaen c\xc3\xa2teva minute. Design-ul headstock-ului ("ciocului") chitarei, cu toate cele \xc8\x99ase chei pe o singur\xc4\x83 parte, precum \xc8\x99i design-ul double cutaway al modelului Stratocaster, dozele "single-coil", selectorul cu trei pozi\xc8\x9bii, puntea reglabil\xc4\x83 cu trei bol\xc8\x9buri pentru ajustarea \xc3\xaen\xc4\x83l\xc8\x9bimii \xc8\x99i lungimii scalei, sunt elemente dezvoltate de c\xc4\x83tre Leo Fender care \xc8\x99i-au dovedit valoarea \xc8\x99i fiabilitate, reg\xc4\x83sindu-se \xc8\x99i ast\xc4\x83zi, aproape neschimbate, montate pe chitarele produse p\xc3\xa2n\xc4\x83 \xc3\xaen prezent. Revolu\xc8\x9bionar s-a dovedit a fi \xc8\x99i design-ul primei chitare bass, "Precision Bass". Leo Fender a f\xc4\x83cut trecerea de la design-ul pentru pozi\xc8\x9bia vertical\xc4\x83 a unui bass tradi\xc8\x9bional; la idea unei chitare bass at\xc3\xa2rnat\xc4\x83 pe um\xc4\x83r, consider\xc3\xa2nd aceast\xc4\x83 pozi\xc8\x9bie mult mai convenabil\xc4\x83 basi\xc8\x99tilor. Chitara Precision Bass a avut un succes fulminant, numele fiind ales pentru a ar\xc4\x83ta c\xc4\x83 bass-ul creat de c\xc4\x83tre Fender permite chitari\xc8\x99tilor s\xc4\x83 c\xc3\xa2nte notele cu precizie, datorit\xc4\x83 faptului c\xc4\x83 grif-ul era prev\xc4\x83zut pentru prima oar\xc4\x83 cu fret-uri (spre deosebire de bass-urile tradi\xc8\x9bionale care nu sunt prev\xc4\x83zute cu fret-uri). Aceste instrumente construite de c\xc4\x83tre Fender, ca \xc8\x99i amplificatoarele, \xc3\xaen special cele din seria "Bassman"\xc2\xae - primul amplificator bass produs pe plan mondial - au revolu\xc8\x9bionat modul \xc3\xaen care auzim ast\xc4\x83zi muzica. Aceste instrumente \xc8\x99i amplificatoare permit arti\xc8\x99tilor s\xc4\x83 ajung\xc4\x83 la o audien\xc8\x9b\xc4\x83 mai larg\xc4\x83, precum \xc8\x99i s\xc4\x83 creeze sunete pe care \xc3\xaenainte le auzeau, doar \xc3\xaen mintea lor. De asemenea, au contribuit la r\xc4\x83sp\xc3\xa2ndirea unui nou gen muzical, rock\'n\'roll, care \xc3\xaen scurt timp a cucerit jukebox-urile din SUA \xc8\x99i, apoi, audien\xc8\x9ba din lumea \xc3\xaentreag\xc4\x83._NEWLINE_De la Elvis, The Rolling Stones \xc8\x99i Led Zeppelin, p\xc3\xa2n\xc4\x83 la the Police, U2 \xc8\x99i Metallica - produsele Fender au participat direct la crearea muzicii pe care o \xc8\x99ti\xc8\x9bi ast\xc4\x83zi. Dar nu numai arti\xc8\x99ti rock au folosit sau folosesc echipamente Fender. Albume muzicale ale unor arti\xc8\x99ti at\xc3\xa2t de diver\xc8\x99i ca Miles Davis, Barbar Streisand, Jimmy Hendrix, Eric Clapton, Bob Dylon, Michael Jackson, Madonna, B.B. King \xc8\x99i Shania Twain au fost realizate cu instrumente Fender._NEWLINE_\xc3\x8en anul 1965, datorit\xc4\x83 unor probleme de s\xc4\x83n\xc4\x83tate, Leo Fender a v\xc3\xa2ndut firma colosului media CBS (California Broadcasting System), care la r\xc3\xa2ndul s\xc4\x83u a v\xc3\xa2ndut compania \xc3\xaen anul 1985 unui grup de investitori condu\xc8\x99i de pre\xc8\x99edintele firmei, William Schulz, numele companiei devenind Fender Musical Instruments Corporation (FMIC). Sub noua conducere, Fender a construit o nou\xc4\x83 capacitate de produc\xc8\x9bie la Corona - California, USA, urmat\xc4\x83 de construirea unei noi unit\xc4\x83\xc8\x9bi moderne de produc\xc8\x9bie la Ensenada, Mexic._NEWLINE_\xc3\x8en 1984 Fender a lansat o nou\xc4\x83 gam\xc4\x83 de chitare "Squier"\xc2\xae, produse \xc3\xaen \xc8\x9b\xc4\x83ri sud-est asiatice (Korea de sud, Indonezia, China, Japonia), ca o alternative mai ieftin\xc4\x83 la instrumentele produse \xc3\xaen SUA, sau \xc3\xaen Mexic. Fender a proiectat \xc8\x99i construie\xc8\x99te chitarele Squier, incorpor\xc3\xa2nd acelea\xc8\x99i caracteristici ca modelele Fender, dar la pre\xc8\x9buri abordabile._NEWLINE_\xc3\x8en ultimii ani Fender s-a lansat \xc3\xaentr-o strategie agresiv\xc4\x83 de expansiune, \xc3\xaencheind acorduri de colaborare sau achizi\xc8\x9bion\xc3\xa2nd mai multe firme din domeniu. Odat\xc4\x83 cu expansiunea \xc3\xaen sectorul chitarelor acustice, devenind distribuitorul exclusive \xc3\xaen America de Nord a prestigioaselor chitare spaniole "Manuel Rodriguez"\xc2\xae, Fender a achizi\xc8\x9bionat \xc3\xaen 1995 compania Guild Guitar Company, ast\xc4\x83zi m\xc4\x83rcile de chitare acustice \xc8\x99i electrice sub m\xc4\x83rcile "Guild"\xc2\xae \xc8\x99i "Benedetto"\xc2\xae fiind produse \xc3\xaen fabrica Corona a FMIC. \xc3\x8en August 2002, FMIC \xc8\x99i compania Fred Gretsch Entreprises au semnat un accord prin care Fender are drept exclusiv de produc\xc8\x9bie \xc8\x99i v\xc3\xa2nzare a chitarelor "Gretsch"\xc2\xae, acestea fiind unele din cele mai apreciate \xc8\x99i renumite chitare construite vreodat\xc4\x83, \xc3\xaen special chitarele electrice dezvoltate \xc3\xaen anii \'50 \xc8\x99i \'60. \xc3\x8en octombrie 2002, Fender a constituit o nou\xc4\x83 filial\xc4\x83 de produc\xc8\x9bie chitare - Jackson/Charvel Manufacturing Inc. - consolid\xc3\xa2ndu-\xc8\x99i prezen\xc8\x9ba \xc3\xaen segmentul muzicii heavy metal \xc8\x99i hard rock. Chitarele Jackson"\xc2\xae \xc8\x99i Charvel"\xc2\xae, produse \xc3\xaen facilit\xc4\x83\xc8\x9bile de produc\xc8\x9bie din Ontario - California, precum \xc8\x99i \xc3\xaen Japonia \xc8\x99i India, sunt nume respectate \xc8\x99i iubite de muzicienii metali\xc8\x99ti \xc8\x99i hard rock._NEWLINE_Lunga istorie a lui Fender \xc3\xaen produc\xc8\x9bia de chitare bass \xc8\x99i, poate mai important, de amplificatoare bass, au condus la constituirea \xc3\xaen aprilie 2003 a unei noi divizii a FMIC, dedicat\xc4\x83 acestei specializ\xc4\x83ri, Fender Bass Amplification Division, menit\xc4\x83 a dezvolta \xc8\x99i moderniza amplificatoare \xc8\x99i echipamente bass, exploat\xc3\xa2nd experien\xc8\x9ba inventatorului primei chitare bass \xc8\x99i primului amplificator bass. \xc3\x8en iulie 2003 FMIC \xc8\x99i-a consolidat prezen\xc8\x9ba pe pia\xc8\x9ba echipamentelor \xc8\x99i amplificatoarelor bass prin achizi\xc8\x9bionarea firmei specializate SWR Sound Corporation - un lider \xc3\xaen amplificarea bass de peste 20 de ani._NEWLINE_\xc3\x8en ultima decad\xc4\x83, v\xc3\xa2nz\xc4\x83rile \xc8\x99i prezen\xc8\x9ba instrumentelor Fender pe pia\xc8\x9ba interna\xc8\x9bional\xc4\x83 au crescut dramatic. Fender produce \xc8\x99i distribuie ast\xc4\x83zi tot ce-i este necesar unui chitarist, de la chitar\xc4\x83, corzi \xc8\x99i accesorii, p\xc3\xa2n\xc4\x83 la amplificatoare, mixere, echipamente pro-audio, fiind un lider incontestabil \xc3\xaen produc\xc8\x9bia de instrumente muzicale._NEWLINE_Fender a devenit un lider mondial prin definirea sunetului pe care \xc3\xael auzim, venind \xc3\xaen \xc3\xaent\xc3\xa2mpinarea nevoilor muzicienilor, dezvolt\xc3\xa2nd instrumente \xc8\x99i echipamente de calitate, fiind condu\xc8\x99i de o pasiune irepresibil\xc4\x83 pentru muzic\xc4\x83.\n_START_SECTION_\nFender Stratocaster\n_START_PARAGRAPH_\nEste cea mai popular\xc4\x83 chitar\xc4\x83 de la Fender, firma identific\xc3\xa2ndu-se din 1954, de c\xc3\xa2nd a fost creat\xc4\x83 cu design-ul acesteia. Are mai multe serii:\n_START_SECTION_\nArtist Series\n_START_PARAGRAPH_\nMai multi chitari\xc8\x99ti, muzicieni care au marcat cu arta lor instrumental\xc4\x83 muzica ultimelor decenii, sunt fani Fender, ador\xc3\xa2nd aceast\xc4\x83 marc\xc4\x83 \xc8\x99i semn\xc3\xa2nd replici ale chitarelor lor preferate. Cu c\xc3\xa2teva excep\xc8\x9bii, aceste chitare sunt manufacturate \xc3\xaen SUA.\n_START_SECTION_\nAmerican Vintage Series\n_START_PARAGRAPH_\nO \xc3\xaentoarcere la origini! La aceast\xc4\x83 serie Fender utilizeaz\xc4\x83 specifica\xc8\x9biile tehnice \xc8\x99i sculele originale. De la forma distinctiv\xc4\x83 \xc8\x99i de neconfundat, p\xc3\xa2n\xc4\x83 la dozele clasice, aceste chitare sunt replici, \xc3\xaen privin\xc8\x9ba aspectului \xc8\x99i tonalit\xc4\x83\xc8\x9bilor, ale predecesorilor renumi\xc8\x9bi. Dac\xc4\x83 sunte\xc8\x9bi un colec\xc8\x9bionar, sau un pasionat de instrumente clasice, atunci, cu siguran\xc8\x9b\xc4\x83, ve\xc8\x9bi fi \xc3\xaenc\xc3\xa2nta\xc8\x9bi de chitarele American Vintage Series. Legende ale muzicii au c\xc3\xa2ntat la aceste instrumente: Isley Brothers, The Great Scots, Hark Marvin, Rory Gallagher, Elvis Costello. Gama const\xc4\x83 \xc3\xaen chitarele \'52 Telecaster, 62 Custom Tele, 57 Stratocaster, \'62 Stratocaster, precum \xc8\x99i modelele rare 62 Jazzmaster \xc8\x99i 62 Jaguar. Chitarele sunt manufacturate \xc3\xaen SUA \xc8\x99i sunt furnizate \xc3\xaen toc Fender.\n_START_SECTION_\nAmerican Deluxe Series\n_START_PARAGRAPH_\nAmerican Deluxe sunt, f\xc4\x83r\xc4\x83 \xc3\xaendoial\xc4\x83 chitare deosebite. Combin\xc4\x83 tradi\xc8\x9biile vechi ale chitarelor Fender cu cele mai noi tehnologii. Incorpor\xc3\xa2nd aspectul \xc8\x99i linia distinctive, aceste instrumente de lux sunt completate cu elemente noi, calific\xc3\xa2ndu-le pentru statutul de serie clasic\xc4\x83. L\xc4\x83s\xc3\xa2nd la o parte meticulozitatea cu care sunt finisate aceste chitare de \xc3\xaenalt\xc4\x83 performan\xc8\x9b\xc4\x83, punctul lor nu este aspectul, ci ceea ce ascund \xc3\xaen interior: dozele Vintage-Noiseless, dezvoltate \xc3\xaen laboratoarele Fender pentru a reproduce sunetul furnizat de dozele anilor 50, dar f\xc4\x83r\xc4\x83 brumul propriu dozelor single coil. Sun\xc4\x83 c\xc4\x83 o doz\xc4\x83 single-coil, elimin\xc3\xa2nd brumul ca o doz\xc4\x83 humbucker. Sunetul dozelor Vintage-Noiseless a cucerit chitari\xc8\x99ti de top ca Eric Clapton \xc8\x99i Jeff Beck, care au solicitat dotarea chitarelorlor Stratocaster care le poart\xc4\x83 numele cu aceste doze. Gama cuprinde chitare Stratocaster, Fat Strat \xc8\x99i Telecaster, cu finisaje excep\xc8\x9bionale.'